section_heading: Povijest
paragraph_text: Do Prvog svjetskog rata u području današnjeg naseljenog mjesta Han Pijeska gotovo da i nije bilo naselja osim hana, željezničke stanice (koja i danas postoji kao autobuska stanica) i nekoliko šumskih baraka na putu Sarajevo – Zvornik. Po završetku rata Han Pijesak okuplja i oko sebe privlači sela koja su tada bila orijentirana na okolna naselja gradskog tipa.